Lina Undrum Mariussen

Lina Undrum Mariussen (født 1. juli 1980) er en norsk forfatter fra Bjølsetgrenda i Elverum. Hun debuterte med diktsamlinga Finne deg der inne og hente deg ut som ble gitt ut på Forlaget Oktober i 2011.Forlaget Oktobers presentasjon av Finne deg der inne og hente deg ut Boka ble nominert til Norlis debutantpris og belønnet med Tarjei Vesaas debutantpris.Tarjei Vessas' debutantpris til Lina Undrum Mariussen    Den norske forfatterforening (25. mars 2012)

Lina Undrum Mariussen har studert statsvitenskap og litteraturvitenskap ved NTNU Trondheim og vært elev ved Forfatterstudiet i Bø og i Tromsø. Hun har vært engasjert i Volumfestivalen i Elverum, medredaktør av tidsskriftet Nordahl & eftf., og sitter i arrangementskomiteen til Nordisk samtidspoesifestival (Rolf Jacobsendagene på Hamar). Hun har siden 2008 arbeidet som  administrasjons- og informasjonskonsulent ved Norsk Barnebokinstitutt i Oslo.Lina Undrum Mariussen presentert av Norsk Barnebokinstitutt Fra 2012 blir hun kunstnerisk rådgiver for Litteraturfestivalen på Lillehammer.

 Bøker 
 2011 – Finne deg der inne og hente deg ut – diktsamling

 Referanser 

Kilder
Presentasjon av Lina Undrum Mariussen i Forfatterkatalogen på Forfattersentrums nettsider

 Eksterne lenker 
 Bloggen til Lina Undrum Mariussen
 Kritikerlaget: Månedens debutant i april: Lina Undrum Mariussen

Kategori:Norske lyrikere
Kategori:Vinnere av Tarjei Vesaas' debutantpris
Kategori:Personer fra Elverum kommune